തൃശൂരിലെ തമിഴ് ബാര് എക്സൈസ് പൂട്ടിച്ചു ഉടമ അറസ്റ്റില് തൃശൂര്: വാടകക്കെടുത്ത വീട്ടില് ബാര് മാതൃകയില് തമിഴ്നാട്ടുകാര്ക്ക് മാത്രമായി മദ്യവില്പന നടത്തിവന്ന തമിഴ്നാട് സ്വദേശിയെ എക്സൈസ് അറസ്റ്റ് ചെയ്തു. തിരുവണ്ണാമല മമ്ബാട്ടു സ്വദേശി സെല്വമാണ് 40 തൃശൂര് എക്സൈസ് റേഞ്ചിെന്റ പിടിയിലായത്. തൃശൂര് പടിഞ്ഞാറെ കോട്ടയില് വീട് വാടകക്ക് എടുത്തായിരുന്നു മദ്യവില്പന. തമിഴ്നാട് സ്വദേശികള്ക്ക് മാത്രമായിരുന്നു മദ്യം നല്കിയിരുന്നത്. റേഞ്ച് എക്സൈസ് ഇന്സ്പെക്ടര് ടി.ആര്. ഹരിനന്ദനന് ലഭിച്ച രഹസ്യ വിവരത്തിെന്റ അടിസ്ഥാനത്തില് നടത്തിയ പരിശോധനയിലാണ് പ്രതി പിടിയിലായത്. നാലുവര്ഷമായി പടിഞ്ഞാറെ കോട്ടയില് വീട് വാടകക്ക് എടുത്തിട്ട്. ഇവിടെ തമിഴ്നാട് സ്വദേശികള്ക്ക് താമസിക്കാന് സൗകര്യവും നല്കുന്നുണ്ട്. കിടക്കാനുള്ള പായ, ഷീറ്റ് എല്ലാം താമസിക്കുന്നവര് കൊണ്ടുവരണം. അവര് പോകുമ്ബോള് അത് തിരിച്ച് കൊണ്ടുപോകും. ഒന്നും ഇല്ലാത്തവര് പേപ്പര് വിരിച്ച് കിടക്കും. വെറും തറയിലാണ് എല്ലാവരും കിടക്കുന്നത്. ഒരുദിവസം 30ലധികം പേര് ഈ വീട്ടില് താമസിച്ചിരുന്നു. അവരില് നിന്നെല്ലാം രാത്രി തങ്ങാന് 50 രൂപ വെച്ച് വാങ്ങും. ഭക്ഷണം വേണമെങ്കില് വേറെ പണം നല്കണം. ഇങ്ങനെ ദിവസം 3050 വരെ ആളുകള് താമസിച്ചിരുന്നു. മദ്യം കിട്ടാത്ത ദിവസങ്ങളില് തമിഴ്നാട്ടുകാര് മദ്യപിച്ച് വരുന്നതും പടിഞ്ഞാറെ കോട്ടയില്നിന്ന് ബഹളമുണ്ടാക്കുന്നതും ശ്രദ്ധയില്പെട്ടിരുന്നു. ഇക്കാര്യം നിരീക്ഷിച്ചാണ് ബാര് വീട്ടിലേക്ക് എത്തിയത്. 180 മില്ലി ലിറ്ററിന് 200 രൂപ നിരക്കിലാണ് വില്പന നടത്തിയിരുന്നത്. പുലര്ച്ച നാലോടെ ഇവിടെ മദ്യവില്പന തുടങ്ങും. പുറത്ത് താമസിക്കുന്ന തമിഴ്നാട്ടുകാര് വരി വരിയായി വരും. അവരെ ഇരുന്ന് കഴിക്കാന് സമ്മതിക്കില്ല. ആവശ്യമുള്ളവര് മദ്യം വാങ്ങി സഞ്ചിയില് വെച്ച് പോകും. ആവശ്യക്കാര് കുപ്പി കൊണ്ടുവരണം. അതില് ഒഴിച്ച് കൊടുത്ത് കാശ് വാങ്ങും. മലയാളികള്ക്കും മറ്റ് സംസ്ഥാനക്കാര്ക്കും സെല്വം മദ്യം വില്ക്കാറില്ല. ആവശ്യമുള്ളവര് തമിഴ്നാട്ടുകാരുടെ കൈവശം പൈസയും കാലിക്കുപ്പിയും കൊടുത്തുവിടും. അവര് വാങ്ങി മറ്റുള്ളവര്ക്ക് കൊടുക്കും. ബിവറേജ് ഷോപ്പില്നിന്നാണ് സെല്വം മദ്യം വാങ്ങുന്നത്. 20 ലിറ്ററിലധികം മദ്യം ദിവസവും ഇയാള് വിറ്റിരുന്നതായി എക്സൈസ് അധികൃതര് പറഞ്ഞു. വില്പനക്ക് ശേഷം ഇയാളുടെ കൈവശമുണ്ടായിരുന്ന മൂന്നര ലിറ്റര് മദ്യവും എക്സൈസ് പിടിച്ചെടുത്തു. പ്രിവന്റിവ് ഓഫിസര് കെ.എം. സജീവ്, കെ.വി. രാജേഷ്, സിവില് എക്സൈസ് ഓഫിസര്മാരായ പി.വി. വിശാല്, ടി.സി. വിപിന്, ഇര്ഷാദ്, ശ്രീരാഗ് എന്നിവര് ഉണ്ടായിരുന്നു. പ്രതിയെ കോടതിയില് ഹാജരാക്കി റിമാന്ഡ് ചെയ്തു.